I forkant av filmens utgivelse oppfordret flere organisasjoner til boikott av filmen, deriblant Kvinnegruppa Ottar, på grunn av dens glorifisering av voldelige parforhold. Filmen fikk blandet mottakelse av filmkritikere, men har blitt en publikumssuksess. Den har spilt inn over 571 millioner amerikanske dollar internasjonalt. Den «vant» fem priser under det 36. årlige Golden Raspberry Awards som ble avholdt 27. februar 2016. Den har blitt nominert til Oscar for beste sang.